**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**Madonas novada pašvaldības domes**

**Kultūras un sporta jautājumu komitejas sēdes protokols Nr. 8**

Madonā

2024. gada 12. septembris

Sēde sasaukta plkst. 10:00

Sēdi atklāj plkst. 10:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada**: komitejas priekšsēdētājs - Artūrs Grandāns

**Sēdi protokolē**: lietvede - Līva Mežkaza

**Sēdē piedalās deputāti:**

Artūrs Grandāns, Andris Dombrovskis, Iveta Peilāne, Sandra Maksimova, Valda Kļaviņa, Gunārs Ikaunieks, Arvīds Greidiņš, Guntis Klikučs.

**Sēdē nepiedalās deputāts:**

Gatis Teilis - attaisnotu iemeslu dēļ.

**Deputāts:**

Gunārs Ikaunieks nepiedalās sēdes 5. jautājuma izskatīšanā un balsojumā.

Guntis Klikučs nepiedalās sēdes 3.-7. jautājuma izskatīšanā un balsojumā.

Sandra Maksimova nepiedalās sēdes 4.-7. jautājuma izskatīšanā un balsojumā.

**Sēdē piedalās:**

Administrācijas darbinieki: Uģis Fjodorovs – pašvaldības izpilddirektors, Zigfrīds Gora - domes priekšsēdētāja vietnieks izglītības, kultūras un sociālajos jautājumos, Liene Ankrava – finanšu nodaļas vadītāja, Ilze Vogina – attīstības nodaļas vadītāja, Māris Gailums – vecākais speciālists sporta jomā, Artūrs Leimanis – informācijas tehnoloģiju administrators.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Artūrs Portnovs – Ļaudonas un Kalsnavas pagastu pārvalžu vadītājs, Ilona Zalāne – Mētrienas un Praulienas pagastu pārvalžu vadītāja.

Iestāžu vadītāji un darbinieki: Anita Amata – Mētrienas tautas nama vadītāja., Zane Grīnvalde – Madonas novadpētniecības un mākslas muzeja direktora p.i., Jānis Irbe – Madonas bērnu un jaunatnes sporta skolas direktora vietnieks, Agnese Caune – Madonas bērnu un jaunatnes sporta skolas trenere.

Pieaicinātās personas: Imants Pulkstenis – pasākuma “Ģitāristu sesija” organizators.

Sēdes vadītājs Artūrs Grandāns iepazīstina ar Madonas novada pašvaldības domes Kultūras un sporta komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: Artūrs Grandāns

**1. Informatīvais jautājums. Par telpu nomas maksas atbrīvošanu mūzikas izglītības pasākumam "Ģitāristu sesija"**

ZIŅO: Zigfrīds Gora

**2. Informatīvais jautājums. Par atbrīvošanu no telpu īres maksas tautas namā Kalnagravas**

ZIŅO: Ilze Vogina

**3. Par Zanes Grīnvaldes iecelšanu Madonas Novadpētniecības un mākslas muzeja direktora amatā**

ZIŅO: Uģis Fjodorovs

**4. Par ieroču ANSCHUTZ iegādi**

ZIŅO: Māris Gailums, Jānis Irbe

**5. Par padomju režīmu slavinoša pieminekļa demontāžu**

ZIŅO: Zigfrīds Gora

**6. Par grozījumiem Madonas novada pašvaldības domes 29.06.2022. lēmumā Nr. 427 “Par Madonas novada pašvaldības iestādēs nodarbināto darba izpildes novērtēšanas noteikumu apstiprināšanu”**

ZIŅO: Ilze Vogina

**7. Par līdzekļu piešķiršanu vainagcepuru un tautisko zeķu izgatavošanai**

ZIŅO: Ilze Vogina

**0. Par darba kārtību**

ZIŅO: Artūrs Grandāns

Sēdes vadītājs aicina balsot par sēdes darba kārtību.

**Atklāti balsojot: ar 8 balsīm “Par” (Artūrs Grandāns, Andris Dombrovskis, Iveta Peilāne, Sandra Maksimova, Valda Kļaviņa, Gunārs Ikaunieks, Arvīds Greidiņš, Guntis Klikučs), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ:**

Apstiprināt 2024. gada 12. septembra Madonas novada pašvaldības domes Kultūras un sporta jautājumu komitejas sēdes darba kārtību.

**1. Informatīvais jautājums:**

**Par telpu nomas maksas atbrīvošanu mūzikas izglītības pasākumam "Ģitāristu sesija"**

ZIŅO: Zigfrīds Gora

DEBATĒS PIEDALĀS: Artūrs Grandāns, Andris Dombrovskis, Ilze Vogina, Zigfrīds Gora

Z. Gora informē sēdes dalībniekus par pasākuma nozīmi, pasakās I. Pulkstenim. A. Grandāns pauž atbalstu, A. Dombrovskis interesējas par budžeta iespējām, I. Vogina apstiprina, ka finansējums minētajam pasākumam tika pieprasīts un budžetā tas ir ieplānots.

**2. Informatīvais jautājums:**

**Par atbrīvošanu no telpu īres maksas tautas namā Kalnagravas**

ZIŅO: Ilze Vogina.

DEBATĒS PIEDALĀS: Artūrs Grandāns, Andris Dombrovskis, Sandra Maksimova, Valda Kļaviņa, Ilze Vogina.

I. Vogina informē sēdes dalībniekus par sporta deju festivāla-sacensību “Madonas rudens – 2024” iesniegumu, V. Kļaviņa piebilst, ka pasākuma datums ir saskaņots, taču nav vēl aplēstas izmaksas noteiktām telpām. I. Vogina norāda, ka atbalsts ir ieplānots Kultūras budžetā. A. Grandāns informē, ka tas ir labi apmeklēts pasākums, kuru apmeklē no visa novada. S. Maksimova uzskata, ka pasākums ir noteikti jāatbalsta.

**3. Par Zanes Grīnvaldes iecelšanu Madonas Novadpētniecības un mākslas muzeja direktora amatā**

ZIŅO: Uģis Fjodorovs.

SAGATAVOTĀJS: Ilze Vogina.

Sēdes vadītājs aicina balsot par lēmuma projektu.

**Atklāti balsojot: ar 7 balsīm “Par” (Artūrs Grandāns, Andris Dombrovskis, Iveta Peilāne, Sandra Maksimova, Valda Kļaviņa, Gunārs Ikaunieks, Arvīds Greidiņš), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai domes sēdi.**

Lēmuma projekts:

Saskaņā ar konkursa nolikumu vakantajam amatam “Madonas Novadpētniecības un mākslas muzeja direktors (profesijas kods 1431 01)”, konkursa komisija veica Madonas Novadpētniecības un mākslas muzeja direktora amata pretendenta izvērtēšanu.

2024. gada 10. septembrī konkursa komisija, apkopojot komisijas locekļu novērtējumu konkursa nolikuma noteiktajā kārtībā, pieņēma atzinumu par pretendentes virzīšanu iecelšanai Madonas Novadpētniecības un mākslas muzeja direktora amatā.

Noklausījusies pašvaldības izpilddirektora U. Fjodorova sniegto informāciju, pamatojoties uz Pašvaldību likuma 10. panta pirmās daļas 10. punktu un 22. panta pirmās daļas 4. punktu, ņemot vērā 12.09.2024. Kultūras un sporta jautājumu komitejas atzinumu, atklāti balsojot: PAR – , PRET – , ATTURAS – , Madonas novada pašvaldības dome NOLEMJ:

1. Iecelt Zani Grīnvaldi, [..],Madonas Novadpētniecības un mākslas muzeja direktora amatā.

2. Uzdot Madonas novada pašvaldības izpilddirektoram ar 2024. gada 1. oktobri slēgt darba līgumu ar Z. Grīnvaldi.

**4. Par ieroču ANSCHUTZ iegādi**

ZIŅO: Māris Gailums, Jānis Irbe.

SAGATAVOTĀJS: Māris Gailums, Jānis Irbe.

Sēdes vadītājs aicina balsot par lēmuma projektu.

**Atklāti balsojot: ar 6 balsīm “Par” (Artūrs Grandāns, Andris Dombrovskis, Iveta Peilāne, Valda Kļaviņa, Gunārs Ikaunieks, Arvīds Greidiņš), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldība 2024. gada 2. septembrī ir saņēmusi iesniegumu (reģistrēts Madonas novada pašvaldības administrācijā ar Nr. 2.1.3.1/24/3104, ar lūgumu Madonas novada pašvaldībai piešķirt finansējumu 2 biatlona ieroču ANSCHUTZ iegādei. Viena ieroča cena ir EUR 5150,00 (ieskaitot PVN 21%) un papildus 2 gb. ieroču siksnas (2 x EUR 150,00 ieskaitot PVN 21%) – kopā EUR 300,00 un 2 gb. ieroču somas (2 x EUR 100,00 ieskaitot PVN 21%) – kopā EUR 200,00.

Noklausījusies sniegto informāciju, atklāti balsojot: PAR – , PRET – , ATTURAS – , Madonas novada pašvaldības dome NOLEMJ:

1. Piešķirt finansējumu Madonas bērnu un jauniešu sporta skolai divu biatlona šauteņu ANSCHUTZ, divu ieroču siksnu un divu ieroču somu iegādei, finansējumu paredzot no Madonas novada pašvaldības 2024. gada budžeta nesadalītajiem līdzekļiem, kas ņemti no Madonas apvienības pārvaldes 2023. gada atlikuma.

|  |  |  |  |  |
| --- | --- | --- | --- | --- |
| N.p.k. | Inventārs | Cena bez PVN | PVN | Kopā |
| 1. | Šautenes ANSCHUTZ 2.gb. | 8137,00 | 2163,00 | 10 300,00 |
| 2. | Ieroča siksna 2.gb. | 237,00 | 63,00 | 300,00 |
| 3. | Ieroča soma 2.gb. | 158,00 | 42,00 | 200,00 |
|  | **Pavisam kopā** | **8532,00** | **2268,00** | **10 800,00** |

**5. Par padomju režīmu slavinoša pieminekļa demontāžu**

ZIŅO: Zigfrīds Gora

SAGATAVOTĀJS: Zigfrīds Gora

Sēdes vadītājs aicina balsot par lēmuma projektu.

**Atklāti balsojot: ar 3 balsīm “Par” (Artūrs Grandāns, Iveta Peilāne, Arvīds Greidiņš), “Pret”- 1 (Andris Dombrovskis), “Atturas” – 1 (Valda Kļaviņa), “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Likuma “Par 1994. gada 30. aprīlī Maskavā parakstītajiem Latvijas Republikas un Krievijas Federācijas līgumiem” 7. pants nosaka, ka šā likuma 1. panta 3. punktā minētās Vienošanās 13. panta darbība tiek apturēta no 2022. gada 16. maija līdz brīdim, kad Krievijas Federācija izbeidz starptautisko tiesību pārkāpumus attiecībā uz Ukrainu. Vienošanās 13. pants nosaka, ka saskaņā ar starptautisko praksi Latvijas Puse nodrošina memoriālo būvju vietu sakopšanu, labiekārtošanu un saglabāšanu Latvijas Republikas teritorijā.

Likuma “Par padomju un nacistisko režīmu slavinošu objektu eksponēšanas aizliegumu un to demontāžu Latvijas Republikas teritorijā” (turpmāk – Likums) 3. panta 1., 2. un 3. punkts nosaka, ka publiskajā ārtelpā (izņemot akreditētus muzejus) aizliegts eksponēt pieminekļus, piemiņas zīmes, piemiņas plāksnes, piemiņas vietas, arhitektoniskus vai mākslinieciskus veidojumus un citus objektus (turpmāk — objekti), kas izvietoti Latvijas teritorijā kopš 1940. gada un atbilst vismaz vienam no šādiem kritērijiem: 1) slavina PSRS okupācijas varu, ar to saistītu notikumu vai personu; 2) slavina totalitārismu, vardarbību, militāru agresiju, karu un kara ideoloģiju; 3) ietver padomju varas simbolus.

Tāpēc ir jāizvērtē padomju režīmu slavinošu pieminekļu un memoriālu, kas glorificē padomju ideoloģiju un slavina kara ideālus, atrašanos Latvijas teritorijā, tajā skaitā, pašvaldības teritorijā.

Likuma 4. panta trešā daļa nosaka, ka lēmumu par Likuma [3. pantā](https://likumi.lv/ta/id/333439#p3) noteiktajiem kritērijiem atbilstoša objekta, izņemot šā panta otrajā daļā minētos objektus, demontāžu pieņem tā pašvaldība, kuras administratīvajā teritorijā attiecīgais objekts atrodas.

Tas nozīmē, ka lēmumu par citu objektu, kas atbilst Likuma kritērijiem, demontāžu pieņem pašvaldība.

Ir konstatēts, ka pašvaldības teritorijā vēl atrodas sekojošs objekts, kas nav uzskaitīti Ministru kabineta noteikumos Nr. 448:

* **piemiņas vieta bojā gājušajam Padomju armijas lidotājam (turpmāk – objekts).**

Likuma 5. panta pirmā daļa nosaka, ka, izvērtējot objekta atbilstību Likuma [3. pantā](https://likumi.lv/ta/id/333439#p3) noteiktajiem kritērijiem, tiek noskaidrots tā tapšanas laiks, uzstādīšanas mērķis un ideoloģiskais vēstījums, novietojums (ietekme uz publisko vidi), kā arī tā oriģinālo detaļu vai fragmentu mākslinieciskā vērtība, arhitektoniskā kvalitāte vai tā kultūrvēsturiskā vai izglītojošā nozīme. Pirms objekta demontāžas tiek veikta tā fotofiksācija un objekts tiek dokumentēts. Ja demontējamā objekta oriģinālajām detaļām vai fragmentiem ir mākslinieciska vērtība, arhitektoniska kvalitāte vai kultūrvēsturiska vai izglītojoša nozīme, objekts pirms tā demontāžas dokumentējams, izmantojot trīsdimensionālo lāzerskenēšanu.

Likuma 5. panta otrā daļa nosaka, ka Likuma [4. pantā](https://likumi.lv/ta/id/333439#p4) minēto objektu dokumentēšanu un demontāžu veic tā pašvaldība, kuras administratīvajā teritorijā attiecīgais objekts atrodas.

Objekta izvērtēšanu pēc pašvaldības uzdevuma veica Madonas novadpētniecības un mākslas muzejs jau 2022.gadā, kas sagatavoja atzinumu:

Zemes vienībās (kadastra apzīmējums 7070 007 0347, zemes vienība ir ceļš P82 (Ļaudona – Jaunkalsnava), kas atrodas VAS “Latvijas Valsts ceļi” pārziņā, un kadastra apzīmējums 7070 007 0300, zemes vienības tiesiskais valdītājs pašvaldība) Madonas novada Ļaudonas pagasta pārvaldes teritorijā atrodas piemiņas vieta 1987.g. 16.oktobrī bojā gājušajam Padomju armijas lidotājam.

Piemiņas vietas apraksts: Piemiņas vieta veltīta 886. atsevišķā aviācijas izlūkošanas pulka pulkvedim Korņevam Arkādijam, kurš gājis bojā, pildot dienesta pienākumus mācību lidojuma laikā. Piemiņas vieta atrodas Ļaudonā, pie krustojuma Mārciena-Jaukalsnava, ceļa malā, uz uzbēruma. Uz to ved kāpnes. Betona postamentā iestiprināta avarējušās lidmašīnas aizmugurējās daļa (“astes”), pie tās piestiprinātas divas metāla plāksnītes ar lidotāja dienesta pakāpi, vārdu uzvārdu un dzīves gadiem. Tapšanas laiks: ap 1987. – 1988. gadu.

Uzstādīšanas mērķis un ideoloģiskais vēstījums: bojā gājuša Padomju armijas karavīra godināšana, padomju propagandas objekts, satur padomju simboliku.

Novietojums: piemiņas vieta neatstāj ietekmi uz publisko vidi, atrodas ārpus apdzīvotas vietas, ceļa malā. Mākslinieciskā, arhitektoniskā nozīme: nav vērtējams kā nozīmīgs mākslas darbs. Piemiņas vietas autoru nav izdevies noskaidrot. Kultūrvēsturiskā, izglītojošā nozīme: raksturīgs padomju propagandas objekts

Tāpēc secināms, ka objekts izvietots pēc 1940. gada, tas slavina PSRS okupācijas varu, ar to saistītu notikumu un personas un ietver padomju varas simbolus.

Likuma 5. panta ceturtā daļa nosaka, ka par Likuma [4. panta](https://likumi.lv/ta/id/333439#p4) trešajā daļā minēto objektu demontāžas uzsākšanu pašvaldības informē Latvijas Okupācijas muzeju un Nacionālo kultūras mantojuma pārvaldi.

Likuma 5. panta trešā daļa nosaka, ka ar objekta demontāžu šā likuma izpratnē saprotama objekta nojaukšana vai novākšana (ja attiecīgais objekts nav būve) tādā veidā, ka attiecīgais objekts vairs nepastāv, kā arī atbrīvotās teritorijas sakopšana.

Likuma 6. panta pirmā daļa nosaka, ka, ja saskaņā ar normatīvajiem aktiem objekta demontāžai ir piemērojami būvniecību regulējoši normatīvie akti, attiecīgo objektu demontē, ievērojot šā panta noteikumus un īpašo būvniecības procedūras piemērošanas kārtību.

Likuma 6. panta ceturtā daļa nosaka, ka objekta demontāžu ierosināt ir tiesīga attiecīgā pašvaldība neatkarīgi no objekta un zemes, uz kuras tas atrodas, piederības.

Likuma 6. panta sestā daļa nosaka, ka pašvaldība ir tiesīga Likuma [4. panta](https://likumi.lv/ta/id/333439#p4) otrajā un trešajā daļā minēto objektu demontāžu veikt saviem spēkiem vai uzdot to veikt savai institūcijai vai kapitālsabiedrībai. Attiecīgās personas reģistrācija būvkomersantu reģistrā nav nepieciešama. Ja objekts atrodas pilsētā vai citā blīvās apbūves teritorijā, objekta nojaukšanai (demontāžai) nepieciešamos būvdarbus veic pašvaldības norīkota vai iecelta būvdarbu vadītāja vadībā.

Likuma 6. panta septītā daļa nosaka, ka pašvaldība pirms objekta demontāžas darbu uzsākšanas rakstveidā informē par to zemes, uz kuras objekts atrodas, īpašnieku (tiesisko valdītāju).

Likuma 8. panta pirmā daļa nosaka, ka Likuma [4. pantā](https://likumi.lv/ta/id/333439#p4) minēto objektu demontāžu finansē vienādā apmērā no valsts un tās pašvaldības, kuras administratīvajā teritorijā attiecīgais objekts atrodas, budžeta līdzekļiem.

Likuma 8. panta ceturtā daļa nosaka, ka valsts budžeta līdzekļu piešķiršanas un izlietošanas kārtību nosaka Ministru kabinets.

Noklausījusies sniegto informāciju, pamatojoties uz likuma “Par padomju un nacistisko režīmu slavinošu objektu eksponēšanas aizliegumu un to demontāžu Latvijas Republikas teritorijā” 3. panta 1., 2. un 3. punktu un 4. panta trešo daļu un likuma “Par pašvaldībām” 21. panta pirmās daļas 27. punktu, ņemot vērā 12.09.2024. Kultūras un sporta jautājumu komitejas atzinumu un 17.09.2024. Finanšu un attīstības komitejas atzinumu, atklāti balsojot: PAR – , PRET – , ATTURAS – , Madonas novada pašvaldības dome NOLEMJ:

* 1. Demontēt piemiņas zīmi bojā gājušajam Padomju armijas lidotājam, kas atrodas Ļaudonas pagastā, Madonas novadā (zemes vienībā ar kadastra apzīmējumu 7070 007 0347)

1. Šo lēmumu nosūtīt Latvijas Okupācijas muzejam un Nacionālo kultūras mantojuma pārvaldei;
2. Objekta demontāžu uzdot veikt Ļaudonas pagastam, nosakot, ka:
   1. demontāžas darbi veicami, ievērojot likuma “Par padomju un nacistisko režīmu slavinošu objektu eksponēšanas aizliegumu un to demontāžu Latvijas Republikas teritorijā” 6. panta un būvniecību regulējošo normatīvo aktu nosacījumus;
   2. par demontāžas darbu uzsākšanu rakstveidā jāinformē zemes vienības īpašnieks vai tiesiskais valdītājs, izņemot gadījumu, ja tā ir pašvaldība;
   3. Objektu demontāžu īstenot ne vēlāk kā līdz 2024. gada 01. novembrim;
3. Objektu demontāžu sākotnēji finansēt no pašvaldības budžeta līdzekļiem – no 2024. gada Madonas novada pašvaldības budžeta nesadalītajiem līdzekļiem, kas ņemti no Ļaudonas pagasta pārvaldes 2023. gada budžeta atlikuma un pēc tam normatīvajos aktos noteiktajā kārtībā pieprasīt izdevumu daļas atlīdzināšanu no valsts.

**6. Par grozījumiem Madonas novada pašvaldības domes 29.06.2022. lēmumā Nr. 427 “Par Madonas novada pašvaldības iestādēs nodarbināto darba izpildes novērtēšanas noteikumu apstiprināšanu”**

ZIŅO: Ilze Vogina

SAGATAVOTĀJS: Artis Lauva

Sēdes vadītājs aicina balsot par lēmuma projektu.

**Atklāti balsojot: ar 6 balsīm “Par” (Artūrs Grandāns, Andris Dombrovskis, Iveta Peilāne, Valda Kļaviņa, Gunārs Ikaunieks, Arvīds Greidiņš), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ar Madonas novada pašvaldības domes 29.06.2022. lēmumu Nr. 427 apstiprināti Madonas novada pašvaldības iestādēs nodarbināto darba izpildes novērtēšanas noteikumi (turpmāk – Darba izpildes novērtēšanas noteikumi), bet ar Madonas novada pašvaldības domes 20.02.2024. lēmumu Nr. 58 apstiprināti Madonas novada pašvaldības noteikumi “Par amatiermākslas kolektīvu darbību Madonas novada pašvaldībā, pašvaldības kultūras namu vadītāju un amatiermākslas kolektīvu vadītāju darba samaksas noteikšanu”, grozījumi Darba izpildes novērtēšanas noteikumos tiek veikti, lai precizētu kārtību kā tiek veikta darba izpildes novērtēšana attiecībā uz Madonas novada Kultūras centra vadītāju, Madonas novada kultūras, tautas, saieta namu un klubu vadītāju darba izpildes novērtēšanu.

Papildus iepriekš norādītajiem grozījumiem, veicami arī tehniski grozījumi Darba izpildes novērtēšanas noteikumu II nodaļā “Nodarbināto darba izpildes novērtēšanas process”, jo norādīts nepareizs kārtas skaitlis “2.”, bet jābūt “7.”. Šie grozījumi nodrošinās, ka Darba izpildes novērtēšanas noteikumu punktu numerācija ir precīza.

Pamatojoties uz Pašvaldību likuma 10. panta pirmo daļu, ņemot vērā 12.09.2024. Kultūras un sporta jautājumu komitejas atzinumu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Veikt Madonas novada pašvaldības iestādēs nodarbināto darba izpildes novērtēšanas noteikumos, kas apstiprināti ar Madonas novada pašvaldības domes 29.06.2022. lēmumu Nr.427 (prot. Nr. 15, 26. p.), šādus grozījumus:
   1. Papildināt nolikumu ar 51.punktu, šādā redakcijā:

“51. Madonas novada kultūras, tautas, saieta namu un klubu vadītāju darba izpildes novērtēšanu veic tā tiešais vadītājs kopā ar Madonas novada Centrālās administrācijas Attīstības nodaļas vecāko speciālistu kultūras jomā. Pēc Madonas novada Centrālās administrācijas Attīstības nodaļas vecākā speciālista kultūras jomā norādījuma Madonas novada kultūras, tautas, saieta namu un klubu vadītāju darba izpildes novērtēšanā piedalās arī Madonas novada Kultūras centra atbildīgais darbinieks.”

* 1. Papildināt nolikumu ar 52.punktu, šādā redakcijā:

“52. Madonas novada Kultūras centra vadītāja darba izpildes novērtēšanu veic Pašvaldības izpilddirektors kopā ar Madonas novada Centrālās administrācijas Attīstības nodaļas vecāko speciālistu kultūras jomā.”

* 1. Papildināt nolikumu ar 61.punktu, šādā redakcijā:

“61. Madonas novada kultūras, tautas, saieta namu un klubu vadītāju darba izpildes novērtēšana tiek veikta, aizpildot veidlapu (7.pielikums). Madonas novada Kultūras centra vadītāja darba izpildes novērtēšana tiek veikta, aizpildot veidlapu (8.pielikums).”

* 1. Grozīt nolikuma punktu numerāciju, sākot ar II nodaļas “Nodarbināto darba izpildes novērtēšanas process” 2.punktu, aizstājot to ar skaitli “7.”, un turpinot numerāciju secīgi.
  2. Papildināt nolikumu ar 7.pielikumu “Darba izpildes novērtēšanas veidlapa Madonas novada kultūras, tautas, saieta namu un klubu vadītājiem” un 8.pielikumu “Darba izpildes novērtēšanas veidlapa Madonas novada Kultūras centra vadītājam”.

1. Grozījumi stājas spēkā ar 01.10.2024.
2. Uzdot Madonas novada pašvaldības iestāžu vadītājiem veikt darbinieku ikgadējo darba izpildes novērtēšanas procesu atbilstoši noteiktajai kārtībai un izmaiņām, kas veiktas ar šiem grozījumiem.
3. Uzdot Madonas novada Centrālās administrācijas Juridiskajai un personāla nodaļai sagatavot Madonas novada pašvaldības iestādēs nodarbināto darba izpildes novērtēšanas noteikumu konsolidēto versiju.

**7. Par līdzekļu piešķiršanu vainagcepuru un tautisko zeķu izgatavošanai**

ZIŅO: Ilze Vogina

SAGATAVOTĀJS: Ilze Vogina

Sēdes vadītājs aicina balsot par lēmuma projektu.

**Atklāti balsojot: ar 6 balsīm “Par” (Artūrs Grandāns, Andris Dombrovskis, Iveta Peilāne, Valda Kļaviņa, Gunārs Ikaunieks, Arvīds Greidiņš), “Pret”- nav, “Atturas” – nav, “Nepiedalās” – nav,** Madonas novada pašvaldības Kultūras un sporta jautājumu komiteja **NOLEMJ: Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā saņemts Mētrienas tautas nama vadītājas Annas Anitas Amatas ierosinājums (reģistrēts Madonas novada pašvaldībā 30.08.2024. ar reģ. Nr. 1.1.2/24/692) par līdzekļu piešķiršanu vainagcepuru un tautisko zeķu izgatavošanai.

Mētrienas tautas namā darbojas pieci amatiermākslas kolektīvi, t.sk., divi no tiem - SDK “Mētra” un VPDK “Meteņi” ir Dziesmu un deju svētku kustības kolektīvi. VPDK “Meteņi” ir tautas tērpa nepilnais komplekts un, lai kolektīvam būtu labāks vizuālais izskats, ir nepieciešamas Vidzemes vainagcepures, kā arī SDK “Mētra” un VPDK “Meteņi” meitām ir ļoti novalkātas zeķes. Tās tika izgatavotas kolektīviem 2017. gadā un šobrīd jau ir nepieciešams izgatavot jaunas zeķes.

Gan vainagcepuru, gan zeķu izgatavošanai tika veikta cenu izpēte. No trim pretendentiem izvēlēta vainagcepuru izšūšanas meistare Raivita Reinsone un zeķu adīšanas meistare Inga Pujate.

Kopējās izmaksas EUR 1248.00:

• 12 vainagcepuru izmaksas - EUR 936.00 (kolektīvā dejo 12 meitas / EUR 78.00 par vienu cepuri);

• 24 zeķu pāru izmaksas - EUR 312.00 (abos kolektīvos kopā dejo 24 meitas / EUR 13.00 par vienu zeķu pāri).

Noklausījusies sniegto informāciju, atklāti balsojot: PAR – , PRET – , ATTURAS – , Madonas novada pašvaldības dome NOLEMJ:

Atbalstīt 12 vainagcepuru un 24 zeķu pāru iegādi Mētrienas tautas nama amatiermākslas kolektīviem - SDK “Mētra” un VPDK “Meteņi” par kopīgu summu EUR 1248.00 (viens tūkstotis divi simti četrdesmit astoņi EUR 00 centi), finansējumu piešķirot no 2024.gada Madonas novada pašvaldības budžeta nesadalītajiem līdzekļiem, kas ņemti no Mētrienas pagasta pārvaldes 2023. gada budžeta atlikuma.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz 11:22

Sēdes vadītājs A. Grandāns

Sēdes protokolists L. Mežkaza